wickkiey/tamil-wikipedia-chunked huggingface dataset:
# இந்திய அரசியலமைப்பின் நூற்று ஆறாவது திருத்தம்

## புள்ளிவிவரங்கள்

மக்களவையின் 2023 அமைப்பு, அதன் உறுப்பினர்களில் 15 சதவீதத்திற்கும் குறைவான பெண் நாடாளுமன்ற உறுப்பினர்களின் குறைவான பிரதிநிதித்துவத்தை வெளிப்படுத்துகிறது. இதேபோல், ஆந்திரப் பிரதேசம், அருணாச்சலப் பிரதேசம், அசாம், கோவா, குஜராத், இமாச்சலப் பிரதேசம், கர்நாடகா, கேரளா, மத்தியப் பிரதேசம், மகாராஷ்டிரா, மணிப்பூர், மேகாலயா, ஒடிசா, சிக்கிம், தமிழ்நாடு, தெலங்கானா, திரிபுரா உள்ளிட்ட மாநில சட்டசபைகளிலும் பாலின வேறுபாடு வலுவாக உள்ளது. புதுச்சேரியில் பெண்களின் பிரதிநிதித்துவம் 10 சதவீதத்திற்கும் குறைவாக உள்ளது. மக்களவையில் பெண் நாடாளுமன்ற உறுப்பினர்களின் இருப்பு படிப்படியாக அதிகரித்து, 1வது மக்களவையில் வெறும் 5% ஆக இருந்து தற்போதைய 17வது மக்களவையில் 14% ஆக அதிகரித்துள்ளது. 2019 பொதுத் தேர்தலில் மொத்தம் 716 பெண் வேட்பாளர்கள் கலந்து கொண்டனர், அதில் இருந்து 78 பெண் நாடாளுமன்ற உறுப்பினர்கள் 17வது மக்களவையில் பணியாற்றுவதற்கு வெற்றிகரமாக தேர்ந்தெடுக்கப்பட்டுள்ளனர். 2014-ஆம் ஆண்டில் 62 பெண் நாடாளுமன்ற உறுப்பினர்கள் தேர்ந்தெடுக்கப்பட்ட முந்தைய தேர்தலை விட இது கால் பங்கு அதிகம்.  
மத்திய சட்டம் மற்றும் நீதித்துறை அமைச்சர் அர்ஜுன் ராம் மேக்வால், புதிதாக கட்டப்பட்ட பாராளுமன்ற கட்டிடத்தின் முதல் நாள் அலுவல் நாளில் அறிமுகப்படுத்திய மசோதா, பெண் நாடாளுமன்ற உறுப்பினர்களின் எண்ணிக்கையை 181 ஆக அதிகரிப்பதை இலக்காகக் கொண்டுள்ளது. 2023 மக்களவையில் மொத்தம் 542 உறுப்பினர்கள் உள்ளனர், அதில் 78 பேர் பெண் உறுப்பினர்கள். அதேபோல, தற்போதைய மாநிலங்களவையில் 24 பெண் உறுப்பினர்களுடன் 224 உறுப்பினர்கள் உள்ளனர்.  
2023 ஆம் ஆண்டு செப்டம்பர் 20 ஆம் தேதி, மத்திய உள்துறை அமைச்சர் அமித் ஷா, 2024 ஆம் ஆண்டு மக்களவைத் தேர்தலுக்குப் பிறகு மக்கள் தொகை கணக்கெடுப்பு மற்றும் எல்லை நிர்ணயம் செய்யப்படும் என மகளிர் இட ஒதுக்கீடு மசோதா மீதான விவாதத்தின் போது தெரிவித்தார்.
# இந்திய அரசியலமைப்பின் நூற்று ஆறாவது திருத்தம்

## ஏற்பாடுகள்

முன்மொழியப்பட்ட சட்டம் 33% பெண்கள் இடஒதுக்கீட்டை 15 ஆண்டுகளுக்கு தொடர வேண்டும் என்று வரையறுக்கிறது. கூடுதலாக, பாராளுமன்றம் மற்றும் சட்டப் பேரவையில் பெண்களுக்கு ஒதுக்கப்பட்ட இடங்களுக்குள் , பட்டியல் சாதிகள் மற்றும் பழங்குடியினரைச் சேர்ந்த தனிநபர்களுக்கான ஒதுக்கீடு நிறுவப்பட வேண்டும் என்று அது கட்டாயப்படுத்துகிறது.
# இந்திய அரசியலமைப்பின் நூற்று ஆறாவது திருத்தம்

## நடைமுறைப்படுத்துதல்

புதிய மக்கள்தொகை கணக்கெடுப்பு வெளியிடப்பட்டு, எல்லை நிர்ணயப் பணி முடிந்தவுடன் இடஒதுக்கீடு அமல்படுத்தப்படும் என வரையறுக்கப்பட்டுள்ளது. இந்தியாவின் உள்துறை அமைச்சர் Shah தேர்தலுக்குப் பிறகு, மகளிர் இடஒதுக்கீடு மசோதாவை அமல்படுத்த மக்கள் தொகை கணக்கெடுப்பு நடத்தப்படும் என்று அவையில் தெரிவித்தார். 2024 மக்களவைத் தேர்தலுக்குப் பிறகு, அடுத்த அரசாங்கம் விரைவில் எல்லை நிர்ணயத்தை மேற்கொள்ளும் என்றும், மசோதாவை நடைமுறைப்படுத்துவதில் தாமதம் ஏற்படும் என்ற அச்சத்தைக் கைவிட வேண்டும் என்றும் அவர் கூறினார். மக்கள்தொகைப் பங்கீட்டின் அதிகரிப்பை துல்லியமாகப் பிரதிபலிக்கும் நோக்கத்துடன், மக்களவை மற்றும் மாநிலச் சட்டமன்றங்கள் தொடர்பான தொகுதி எல்லைகளை மறுசீரமைப்பு செயல்முறை திருத்துகிறது. இந்த மசோதா முழுமையாக அங்கீகரிக்கப்பட, குறைந்தபட்சம் 50% மாநிலங்களில் இருந்து ஒப்புதல் பெற வேண்டும். மாநில அரசுகள் இந்த சட்ட முன்வடிவை ஏற்றுக் கொள்ள வேண்டும் என்பது மாநிலங்களின் உரிமைகள் மீதான அதன் தாக்கமாகும்.
# கிழக்கு ஆப்பிரிக்காவில் ஷீலா

**கிழக்கு ஆப்பிரிக்காவில் ஷீலா** (*Kizhakku Africavil Sheela*) என்பது 1987 இல் துவாரகீசு தயாரித்து இயக்கிய இந்தியத் தமிழ்த் திரைப்படமாகும். 1986 இல் வெளிவந்த கன்னடத் திரைப்படமான *ஆப்பிரிக்கடால்லி ஷீலாவின்* மறுஆக்கமாகும். ஷீனா, குயின் ஆஃப் தி ஜங்கிள் ஆகியோரின் படைப்புகளால் ஈர்க்கப்பட்ட, இத்திரைப்படத்தில் சுரேசு, சகிலா சதா, நிழல்கள் ரவி, காஞ்சனா ஆகியோர் நடித்திருந்தனர். இத்திரைப்படம் 1987 சனவரி 14 அன்று வெளியிடப்பட்டது.
# கிழக்கு ஆப்பிரிக்காவில் ஷீலா

## கதைச்சுருக்கம்

ஒரு மருத்துவர் தனது மனைவியுடன் பழங்குடியினருக்கு உதவ ஆப்பிரிக்காவின் இருண்ட கண்டத்திற்குச் செல்கிறார். அது முடிவதற்குள் இருவரும் கொல்லப்படுகிறார்கள். அவர்களது மகள் குரங்குகளால் வளர்க்கப்பட்டு, ஷீலாவாக வளர்கிறாள். மருத்துவரின் தந்தை தனது மகனைத் தேட ஒரு குழுவை அனுப்புகிறார். இந்த பயணக் குழுவின் உறுப்பினர்களுக்கு வேறு இலக்குகள் உள்ளன என்பது அவருக்குத் தெரியவில்லை. பயணத்தின் உறுப்பினர்களில் ஒருவர் அவர்களின் நகர்வுகளை எவ்வாறு சரிபார்த்து மீட்புப் பணிகளைச் செய்கிறார் என்பது கதையின் மற்ற காட்சிகளை உருவாக்குகிறது.
# கிழக்கு ஆப்பிரிக்காவில் ஷீலா

## நடிகர்கள்

- நிழல்கள் ரவி
- சகிலா சதா
- சுரேசு
- செந்தில்
- சாருஹாசன்
- டெல்லி கணேஷ்
- கோவை சரளா
- ஒரு விரல் கிருஷ்ணா ராவ்
- ஓமக்குச்சி நரசிம்மன்
- வெள்ளை சுப்பையா
# கிழக்கு ஆப்பிரிக்காவில் ஷீலா

## தயாரிப்பு

*கிழக்கு ஆப்பிரிக்காவில் ஷீலா* என்பது 1986 இல் வெளியான கன்னடத் திரைப்படமான *ஆப்பிரிக்காடல்லி ஷீலாவின்* மறுஆக்கமாகும். இத்திரைப்படம் ஷீனா, குயின் ஆஃப் தி ஜங்கிள் நடித்த படைப்புகளால் ஈர்க்கப்பட்ட இத்திரைப்படம் முக்கியமாக ஜிம்பாப்வேயில் படமாக்கப்பட்டது. துவாரகீசு அவரால் இயக்கப்பட்டு. கன்னடத்தில் ஷீலா என்ற பெயரில் நடித்த சகிலா சதா, மறுஆக்கத்தில் தனது பாத்திரத்தில் மீண்டும் நடித்தார்.
# கிழக்கு ஆப்பிரிக்காவில் ஷீலா

## வெளியீடும் வரவேற்பும்

*கிழக்கு ஆப்பிரிக்காவில் ஷீலா* 1987 சனவரி 14 அன்று வெளியிடப்பட்டது. 1987 பெப்ரவரி 6 நடத்தப்பட்ட ஒரு மதிப்பாய்வில், *தி இந்தியன் எக்ஸ்பிரஸ்* இத்திரைப்படம் பெரும்பாலும் "பட்டியிலிடாத" தொலைக்காட்சித் தொடரான *அப்பு அவுர் பப்புவை* ஒத்திருப்பதாக உணர்ந்தது. என்று எழுதியது. ஏனெனில் இது அக்காலத்தில் பொதுவாக இருந்த மொழிமாற்றம் செய்யப்பட்ட தெலுங்கு அதிரடித் திரைப்படங்களைப் போலவே "குறைந்ததாகவும் குப்பையாகவும்" இருந்தது. விமர்சகர் வில்லன்களின் குணாதிசயங்களை விமர்சித்தார், ஆனால் பப்பி லஹிரியின் "கவர்ச்சியான குத்து பாடலில்" டிஸ்கோ சாந்தியின் "நடனத்தைப்" பாராட்டினார். *கல்கியின்* ஜெயமன்மதன் இப்படத்தைத் தமிழ் அல்லாத வேறு மொழியில் சிறப்பாகச் செய்திருக்கலாம் எனக் கூறினார்.
# கியோசு இயிம்சுங்கர்

**கியோசு இயிம்சுங்கர்** (Keoshu Yimchunger) இந்தியாவைச் சேர்ந்த ஓர் அரசியல்வாதியாவார். நாகாலாந்தைச் சேர்ந்த இவர் சாமடோர்-செசோர் சட்டமன்றத் தொகுதியிலிருந்து நாகாலாந்து சட்டமன்ற உறுப்பினராகத் தேர்ந்தெடுக்கப்பட்டு பணியாற்றுகிறார்.
# கியோசு இயிம்சுங்கர்

## தனிப்பட்ட வாழ்க்கை

அவர் 16 ஜூலை 1977 ஆம் ஆண்டு சூலை மாதம் 16 ஆம் தேதியன்று நாகலாந்தின். துயென்சாங் மாவட்டத்தில் பிறந்தார்.
# பாலகிருசணன் ஆகோட்கர்

**பாலகிருசுணன் ஆகோட்கர்** (Balkrishan Akotkar) இந்தியாவைச் சேர்ந்த ஒரு விளையாட்டு வீரராவார். 1937 ஆம் ஆண்டு சூலை மாதம் முதல் தேதியன்று இவர் பிறந்தார். நீண்ட தூர ஓட்டப்பந்தயங்களீல் இவர் இந்தியாவிற்காக ஓடுகிறார். 1964 ஆம் ஆண்டு நடைபெற்ற கோடைகால ஒலிம்பிக்கில் மாரத்தான் போட்டியில் பாலகிருசுணன் பங்கேற்றார்.  
1964 ஆம் ஆண்டு நடைபெற்ற ஒலிம்பிக்கில் மாரத்தான் போட்டியில் 33 ஆவது இடத்தில் இருந்தார். விளையாட்டில் இருந்து ஓய்வு பெற்ற பிறகு, எதிர்கால விளையாட்டு வீரர்களின் வளர்ச்சியில் இவர் ஒரு நினைவுச்சின்னமாக இருந்து வருகிறார். தேசிய உள்நாட்டு விளையாட்டுப் போட்டிகளில் மகாராட்டிரா மாநிலத்தை பிரதிநிதித்துவப்படுத்த ஆண் மற்றும் பெண் விளையாட்டு வீரர்களை தேர்வு செய்வதற்கான குழுவிற்கு இவர் தலைமை தாங்கினார்
# சிறப்பியல்பு பல்லுறுப்புக்கோவை

நேரியல் இயற்கணிதத்தில் ஒரு சதுர அணியின் **சிறப்பியல்பு பல்லுறுப்புக்கோவை** (*characteristic polynomial*) என்பது, அணி ஒப்புமையின் கீழ் மாற்றமடையாததும், ஐகென் மதிப்புகளை மூலங்களாகக் கொண்டதுமானதொரு பல்லுறுப்புக்கோவையாகும். இப்பல்லுறுப்புக்கோவை, அச் சதுர அணியின் அணிக்கோவையையும் சுவட்டையும் அதன் கெழுக்களில் கொண்டிருக்கும். ஒரு முடிவுறு-பரிமாணத் திசையன் வெளியின் உள்ளமைவியத்தின் சிறப்பியல்பு பல்லுறுப்புக்கோவையானது, அந்த உள்ளமைவியத்தின் அணியின் சிறப்பியல்பு பல்லுறுப்புக்கோவையாக இருக்கும் (அடுக்களம் எதுவாக வேண்டுமானாலும் இருக்கலாம்). சிறப்பியல்பு பல்லுறுப்புக்கோவையைப் பூச்சியத்திற்குச் சமப்படுத்துவதன் மூலம் கிடைக்கும் சமன்பாடு **சிறப்பியல்பு சமன்பாடு** (*characteristic equation*) என அழைக்கப்படுகிறது.  
நிறப்பிரிகை கோட்டுரு கோட்பாட்டில், ஒரு கோட்டுருவின் சிறப்பியல்பு பல்லுறுப்புக்கோவை என்பது அக்கோட்டுருவின் அண்டை அணியின் சிறப்பியல்பு பல்லுறுப்புக்கோவையாக இருக்கும்.
# சிறப்பியல்பு பல்லுறுப்புக்கோவை

## உந்துதல்

நேரியல் இயற்கணிதத்தில், ஐகென் மதிப்புகள் முக்கிய பங்குவகிக்கின்றன. ஒரு உருமாற்றத்தால் திசையில் மாற்றமில்லாது அளவில் மட்டும் மாற்றமடையும் திசையனானது "ஐகென் திசையன்" என அழைக்கப்படுகிறது. அத்திசையனின் அளவில் ஏற்படும் மாற்றமானது ஐகென் மதிப்பு எனவும் அழைக்கப்படுகிறது.  
இந்த உருமாற்றமானது <math>A</math> என்ற சதுர அணியாலும், ஐகென்திசையன்யானது <math>\mathbf{v}</math> எனவும், அதற்குரிய ஐகென்மதிப்பானது <math>\lambda</math> எனவும் குறிக்கப்பட்டால் கீழ்வரும் சமன்பாடு நிறைவு செய்யப்படும்:
:<math display=block>A \mathbf{v} = \lambda \mathbf{v},</math>  
அல்லது சமானமாக,
:<math display=block>(\lambda I - A) \mathbf{v} =\mathbf 0</math> (<math>I</math> முற்றொருமை அணி, and <math>\mathbf{v}\ne \mathbf{0}</math>)  
பூச்சியத் திசையன் இச்சமன்பாட்டை நிறைவுசெய்யும் என்றாலும் <math>\lambda,</math> இன் எல்லா மதிப்புகளுக்கும் பூச்சியத் திசையனானது ஐகென் திசையனாகக் கொள்ளப்படுவதில்லை.  
<math>(\lambda I - A),</math> ஒரு வழு அணியாகும். எனவே அணிக்கோவையின் மதிப்பு பூச்சியமாக இருக்கும்:
<math display=block>\det(\lambda I - A) = 0</math>  
அதாவது, இன் ஐகென் மதிப்புகள் <math display=block>\det(xI - A)</math> இன் மூலங்களாக இருக்கும். ஒரு அணியாக இருந்தால், இப்பல்லுறுப்புக்கோவையானது மாறியிலமைந்த படிகொண்ட தலையொற்றை பல்லுறுப்புக்கோவை. மேலும் இதுவே அணியின் சிறப்பியல்பு பல்லுறுப்புக்கோவையுமாகும்.
# சிறப்பியல்பு பல்லுறுப்புக்கோவை

## முறையான வரையறை

<math>A.</math> என்பது ஒரு <math>n \times n</math> அணி எனில்:
- அதன் சிறப்பியல்பு பல்லுறுப்புக்கோவையின் குறியீடு: <math>p_A(t).</math>
- வரையறை:
:<math display=block>p_A(t) = \det (t I - A)</math> (<math>I</math> என்பது <math>n \times n</math> முற்றொருமை அணி).  
சிலர் சிறப்பியல்பு பல்லுறுக்கோவையை பின்வருமாறும் தருகின்றனர்:
:<math>\det(A - t I).</math>  
முதல் வரையறைப்படியான சிறப்பியல்பு பல்லுறுப்புக்கோவையானது இரண்டாவது வரையறைப்படியானதிலிருந்து <math>(-1)^n,</math> என்ற குறியளவில் மட்டுமே மாறுபடுகிறது. இந்த வரையறை வேறுபாட்டால், மூலங்கள் <math>A</math> அணியின் ஐகென் மதிப்புகளாக இருக்கும் என்பது போன்ற பண்புகளில் எந்தவொரு வேறுபாடும் இருக்காது. எனினும் முதல் வரையறைப்படி, சிறப்பியல்பு பல்லுறுப்புக்கோவை எப்பொழுதும் தலையொற்றை பல்லுறுப்புக்கோவையாக இருக்கும்; மாற்று வரையறையில் <math>n</math> இரட்டையெண்ணாக இருந்தால் மட்டுமே தலையொற்றையாக இருக்கும்.
# சிறப்பியல்பு பல்லுறுப்புக்கோவை

## எடுத்துக்காட்டுகள்

எடுத்துக்காட்டு 1:
:<math display=block>A = \begin{pmatrix}
2 & 1\\
-1& 0
\end{pmatrix}.
</math> என்ற அணியின் சிறப்பியல்பு பல்லுறுப்புக்கோவையைக் காண்பதற்குக் கீழ்வரும் அணியின் அணிக்கோவையைக் காணவேண்டும்:
:<math display=block>t I-A = \begin{pmatrix}
t-2&-1\\
1&t-0
\end{pmatrix}
</math>  
அந்த அணிக்கோவையினை விரிக்க, <math>A</math> அணியின் சிறப்பியல்பு பல்லுறுப்புக்கோவை கிடைக்கிறது:
:<math>(t-2)t - 1(-1) = t^2-2t+1 \,\!,</math>  
எடுத்துக்காட்டு 2 (மீவளையக் கோணம் &phi; இன் மீவளைச் சார்பு):  
அணி:
<math display=block>A = \begin{pmatrix} \cosh(\varphi) & \sinh(\varphi)\\ \sinh(\varphi)& \cosh(\varphi) \end{pmatrix}.</math>
சிறப்பியல்பு பல்லுறுப்புக்கோவை:
<math display=block>\det (tI - A) = (t - \cosh(\varphi))^2 - \sinh^2(\varphi) = t^2 - 2 t \ \cosh(\varphi) + 1 = (t - e^\varphi) (t - e^{-\varphi}).</math>
# சிறப்பியல்பு பல்லுறுப்புக்கோவை

## பண்புகள்

- <math>n \times n</math> வரிசை அணி <math>A</math> இன் சிறப்பியல்பு பல்லுறுப்புக்கோவை <math>p_A(t),</math> ஒரு தலையொற்றை பல்லுறுப்புக்கோவை.
- <math>n \times n</math> வரிசை அணி <math>A</math> இன் சிறப்பியல்பு பல்லுறுப்புக்கோவை <math>p_A(t),</math> இன் படி <math>n.</math>.
- <math>A</math> இன் ஐகென்மதிப்புகள் <math>p_A(t)</math> இன் மூலங்களாகும்.
- சிறப்பியல்பு பல்லுறுப்புக்கோவையின் கெழுக்கள் <math>A</math> இன் உறுப்புகளாலமைந்த பல்லுறுப்பு விரிவுகளாக இருக்கும்.
எடுத்துக்காட்டாக, சிறப்பியல்பு பல்லுறுப்புக்கோவையின்
- மாறிலி உறுப்பு (<math>t^0</math> இன் கெழு) = <math>\det(-A) = (-1)^n \det(A),</math>
- <math>t^n</math> இன் கெழு = 1
- <math>t^{n-1}</math> இன் கெழு = , ( = <math>A</math> இன் சுவடு) (இது முதல் வகை வரையறையின்படி)
- மாற்று வரையறையின்படி முறையே <math>\det(A),</math> )  
<math>2 \times 2</math> வரிசை <math>A</math> அணியின் சிறப்பியல்பு பல்லுறுப்புக்கோவை:
<math display=block>t^2 - \operatorname{tr}(A) t + \det(A).</math>  
- இரு ஒத்த அணிகளின் சிறப்பியல்பு பல்லுறுப்புக்கோவைகள் ஒன்றாக இருக்கும். ஆனால் மறுதலை உண்மையில்லை ஒரே பல்லுறுப்புக்கோவையைச் சிறப்பியல்பு பல்லுறுப்புக்கோவையாகக் கொண்ட அணிகள் ஒத்த அணிகளாக இருக்காது.  
- <math>A,</math> அதன் இடமாற்று அணி இரண்டிற்கும் ஒரே சிறப்பியல்பு பல்லுறுக்கோவை.
# தரண் தரண் சட்டமன்றத் தொகுதி

**தரண் தரண் சட்டமன்றத் தொகுதி** (தொகுதி வரிசை எண்:21) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி தரண் தரண் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *காஷ்மீர் சிங் சோஹல் * ஆவார். 2022 பஞ்சாப் சட்டமன்றத் தேர்தலில் 52,935 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *ஹர்மீத் சிங் சந்து* என்பவரை 13,588 வாக்குகள் வித்தியாசத்தில் தோற்கடித்தார்.
# உர்மர் சட்டமன்றத் தொகுதி

**உர்மர் சட்டமன்றத் தொகுதி** (தொகுதி வரிசை எண்:41) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஹோசியார்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ஜஸ்விர் சிங் ராஜா கில்* ஆவார். 2022 பஞ்சாப் சட்டமன்றத் தேர்தலில் 42,576 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *சங்கத் சிங் கில்ஜியன்* என்பவரை 4,190 வாக்குகள் வித்தியாசத்தில் தோற்கடித்தார்.
# தவக்கரா

**தவக்கரா** (Thavakkara) இந்தியாவின் வடக்கு கேரளாவில் கண்ணூர் நகரின் மையத்தில் அமைந்துள்ள ஒரு சிறிய பகுதியாகும். தவக்கரையில் நன்கு அறியப்பட்ட கோயில்கள், பள்ளிகள், உணவு விடுதிகள் மற்றும் வணிக நிறுவனங்கள் உள்ளன. இது கண்ணூரில் மத்திய இரயில் நிலையத்திற்கு அருகில் அமைந்துள்ளது. கண்ணூர் நகரின் முதன்மை பேருந்து நிலையம் தவக்கரையில் உள்ளது.  
தவக்கரைக்கு தவம் என்ற சொல்லில் இருந்து பெயர் வந்தது. முத்தப்பன் கோயில், இராயல் ஓமர்சு, நண்பர்கள் மன்றம், மலபார் தங்கும் விடுதி , பெப்பர் பாட் விடுதி போன்றவை இங்குள்ள முக்கிய ஈர்ப்புகளாகும்.
# சிரா, பஞ்சாப் சட்டமன்றத் தொகுதி

**சிரா, பஞ்சாப் சட்டமன்றத் தொகுதி** (தொகுதி வரிசை எண்:75) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பெரோஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *நரேஷ் கட்டாரியா* ஆவார். 2022 பஞ்சாப் சட்டமன்றத் தேர்தலில் 64,034 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *ஜன்மேஜா சிங் செகோன்* என்பவரை 22,776 வாக்குகள் வித்தியாசத்தில் தோற்கடித்தார்.
# சையாத்ரி அறிவியல் கல்லூரி

**சையாத்ரி அறிவியல் கல்லூரி** (*Sahyadri Science College*) இந்தியாவின் கர்நாடகா மாநிலத்திலுள்ள சிமோகா மாவட்டத்தில் அமைந்துள்ள ஓர் அரசு நிறுவனம் ஆகும். இக்கல்லூரியானது சிமோகா குவெம்பு பல்கலைக்கழகத்தின் ஓர் அங்கமாகும்.
# சையாத்ரி அறிவியல் கல்லூரி

## முன்னாள் மாணவர்கள்

யு.ஆர்.ஆனந்தமூர்த்தி, பூர்ணச்சந்திர தேச்சசுவி, டி.எச்.சங்கரமூர்த்தி, கே.வி.சுப்பண்ணா மற்றும் சி.என்.ஆர்.ராவ் ஆகியோர் இக்கல்லூரியின் முன்னாள் மாணவர்களில் அடங்குவர். . கே.வி.சுப்பண்ணா, ஒரு சிறந்த நாடக ஆளுமை மற்றும் மகசேசே விருது வென்றவர்.என்பது குறிப்பிடத்தக்கதாகும்.
# சையாத்ரி அறிவியல் கல்லூரி

## முன்னாள் ஆசிரியர்கள்

பத்மசிறீ கே.எசு. நிசார் அகமது 1967-72 மற்றும் 1975-78 ஆகிய இரண்டு காலகட்டங்களில் கல்லூரியில் கற்பித்தார்.
# சையாத்ரி அறிவியல் கல்லூரி

## முனைவர். சிஎன்ஆர் ராவ் கலையரங்கம்

புகழ்பெற்ற விஞ்ஞானி மற்றும் பாரத ரத்னா சிஎன்ஆர் ராவ் தனது இடைநிலைப் படிப்பிற்காக 1947 ஆம் ஆண்டு முதல் 1949 ஆம் ஆண்டு வரை இங்கு பயின்றார். தேசத்திற்கு அவர் ஆற்றிய பங்களிப்பு மற்றும் சேவையைப் போற்றும் வகையில், கல்லூரி அவரது பெயரில் ஓர் அரங்கத்தை அர்ப்பணித்தது. 2006 ஆம் ஆண்டில், முனைவர் ராவ் சையாத்ரி அறிவியல் கல்லூரிக்குச் சென்று மாணவர்கள் மற்றும் ஊழியர்களிடம் உரையாற்றினார். முனைவர் ராவ் தனது உரையில், அறிவியல் ஆராய்ச்சியில் அதிக ஆர்வத்தை வெளிப்படுத்துமாறு மாணவர்களுக்கு கடுமையாக அறிவுறுத்தினார்.
# மார்கஸ் ஜுனியஸ் புருட்டஸ்

**மார்கஸ் ஜுனியஸ் புருட்டஸ்** (Marcus Junius Brutus), (பிறப்பு:கிமு 85 - இறப்பு:கிமு 42) பொதுவாக **புருட்டஸ்** என்று குறிப்பிடப்படுபவர். ரோமானிய குடியரசின் மறைந்த அரசியல்வாதி, பேச்சாளர் மற்றும் படைத்தலைவர் ஆவார்.இவர் ஜூலியஸ் சீசரை கொலை செய்தமைக்கு சேக்ஸ்பியரின் இலக்கியங்களில் நன்கு அறியப்படுபவர்.
# மார்கஸ் ஜுனியஸ் புருட்டஸ்

## ஆரம்ப கால வாழ்க்கை

லெபிடசின் கிளர்ச்சியில் பங்கேற்ற புருட்டசின் தந்தையை உரோமைக் குடியரசின் படைத்தலைவர் பாம்பேவால் கொல்லப்பட்டார். புருட்டசின் தாயார் கேட்டோ தி யங்கரின் ஒன்றுவிட்ட சகோதரி, ஜூலியஸ் சீசரின் மனைவியானார். கிமு 59ல் புருட்டசின் மாமா புருட்டசை தத்தெடுத்தார்.
புருட்டஸ் தனது மாமா சைப்ரசின் ஆளுநராக இருந்தபோது, அவரது அரசியல் வாழ்க்கை தொடங்கியது. இந்த நேரத்தில், புருடஸ் அதிக வட்டி விகிதத்தில் கடன் கொடுத்து தன்னை வளப்படுத்திக் கொண்டார். அவர் ஒரு பணக்காரராக ரோம் திரும்பினார். அங்கு அவர் கிளாடியா புல்ச்ராவை மணந்தார். செனட்டில் அவரது முதல் தோற்றத்திலிருந்து, புருடஸ் ஆப்டிமேட்களுடன் இணைந்தார். இது மார்கஸ் லிசினியஸ் க்ராஸஸ், க்னேயஸ் பாம்பீயஸ் மேக்னஸ் மற்றும் கயஸ் ஜூலியஸ் சீசர் ஆகியோரின் முதல் மூவராட்சி எதிரான பழமைவாதப் பிரிவு ஆகும்.
# மார்கஸ் ஜுனியஸ் புருட்டஸ்

## செனட் வாழ்க்கை

கிமு 49ல் பாம்பே மற்றும் ஜுலியஸ் சீசர் இடையே உள்நாட்டுப் போர் வெடித்தபோது, புருட்டஸ் தனது பழைய எதிரியும் ஆப்டிமேட்ஸின் தற்போதைய தலைவருமான பாம்பேயைப் பின்பற்றினார். பார்சலஸ் போரின் பேரழிவிற்குப் பிறகு, புருடஸ், சீசருக்கு மன்னிப்புக் கடிதம் எழுதினார். சீசர் உடனடியாக அவரை மன்னித்தார். சீசர் பின்னர் அவரை தனது உள் வட்டத்தில் ஏற்றுக்கொண்டார் மற்றும் கேடோ மற்றும் சிபியோவைப் பின்தொடர்வதற்காக ஆப்பிரிக்காவுக்குச் சென்றபோது அவரை கவுலின் (தற்போதைய பிரான்சு) ஆளுநராக மாற்றினார். கிமு 45ல், சீசர் அடுத்த ஆண்டு நகர்ப்புற நீதிபதியாக பணியாற்ற புருடசைபரிந்துரைத்தார்.  
மேலும் கிமு சூன் 45ல், புருடஸ் தனது மனைவியை விவாகரத்து செய்து, தனது உறவினரான, கேட்டோவின் மகளான போர்சியா காடோனிசை மணந்தார்..சிசரோவின் கூற்றுப்படி, புருட்டஸ் கிளாடியாவிடமிருந்து விவாகரத்து செய்ததற்கான சரியான காரணத்தைக் கூறத் தவறினர்.இந்த திருமணம் புருடசுக்கும் அவரது தாயாருக்கும் இடையே பிளவை ஏற்படுத்தியது.
# மார்கஸ் ஜுனியஸ் புருட்டஸ்

## ஜுலியஸ் சீசரை கொல்ல சதி

ஜுலியஸ் சீசர் வாழ்நாள் முழுவதும் சர்வாதிகாரியாக நியமிக்கப்பட்ட பிறகு பல செனட்டர்கள் அவரது வளர்ந்து வரும் அதிகாரத்தைப் பற்றி அஞ்சத் தொடங்கினர்.[7] சீசருக்கு எதிரான சதியில் சேர புருடஸ் வற்புறுத்தப்பட்டார்.இறுதியில் புருடஸ், சீசருக்கு எதிராக நடவடிக்கை எடுக்க முடிவு செய்தார். சீசரின் மனைவி மட்டுமே சதி பற்றி அறிந்த ஒரே பெண்.  
அதே ஆண்டு மார்ச் மாதத்தில் சீசரை செனட் சபையில் வைத்து கொல்ல சதிகாரர்கள் திட்டமிட்டனர். அன்று, சீசர் செனட் சபைக்கு செல்வதில் தாமதம் ஏற்பட்டது, ஏனெனில் அவரது மனைவி அவரை செல்ல வேண்டாம் என்று சமாதானப்படுத்த முயன்றார். சதித்திட்டம் கண்டுபிடிக்கப்பட்டுவிட்டதாக சதிகாரர்கள் பயந்தனர்.[14] இருப்பினும், புரூடஸ் தொடர்ந்து செனட்டில் சீசருக்காகக் காத்திருந்தார். மேலும் ஒரு தூதுவர் அவரை வெளியேறச் செய்யும் செய்தியைக் கொண்டு வந்தபோதும் அவர் தொடர்ந்து இருந்தார்.. சீசர் இறுதியாக செனட்டிற்கு வந்தபோது, சதிகாரர்களுடன் புருட்டசும் ஜுலியஸ் சீசரைத் தாக்கிக் கொன்றனர்.
# மார்கஸ் ஜுனியஸ் புருட்டஸ்

## சீசரின் படுகொலைக்குப் பிறகு

சீசரின் படுகொலைக்குப் பிறகு, செனட் சபை கொலையாளிகளுக்கு பொது மன்னிப்பு வழங்கியது. இந்த பொதுமன்னிப்பு சீசரின் நண்பரும் இணைத் தூதருமான மார்க் ஆண்டனியால் முன்மொழியப்பட்டது. இருந்தபோதிலும், மக்களிடையே ஏற்பட்ட சலசலப்பு, புரூட்டஸ் மற்றும் சதிகாரர்களை ரோமை விட்டு வெளியேறச் செய்தது. புருடஸ் கிமு 44 முதல் 42 வரை கிரீட் தீவில் குடியேறினார்.  
கிமு 43ல் சீசரின் மகன் அகஸ்ட்டஸ் செனட் சபை மூலம் தூதரகத்தைப் பெற்ற பிறகு, ஜூலியஸ் சீசரை படுகொலை செய்தவர்களை கொலைகாரர்கள் மற்றும் அரசின் எதிரிகள் என்று அறிவித்தது அவரது முதல் நடவடிக்கைகளில் ஒன்றாகும்.[18] ஆக்டேவியன் மீது கோபமடைந்த சிசெரோ, ஆக்டேவியன் மற்றும் மார்க் ஆண்டனியின் படைகள் பிளவுபட்டதை விளக்கி புரூட்டசுக்கு ஒரு கடிதம் எழுதினார். மார்க் ஆண்டனி தனக்கு ஆளுநர் பதவியை விரும்பிய கவுல் மாகாணத்தை முற்றுகையிட்டார். இந்த முற்றுகைக்கு விடையிறுக்கும் வகையில், அகஸ்ட்டஸ் தனது படைகளைத் திரட்டி, தொடர்ச்சியான போர்களில் ஈடுபட்டார். அதில் மார்க் ஆண்டனி தோற்கடிக்கப்பட்டார்.[19] அகஸ்டசுக்கு ரோமைப் பாதுகாக்கும் அளவுக்கு பெரிய இராணுவம் இல்லை என்று கேள்விப்பட்டவுடன், புருட்டஸ் தனது துருப்புக்களைத் திரட்டினார். அது மொத்தம் 17 படையணிகளைக் கொண்டிருந்தது.  
புருட்டஸ் ரோம் செல்லும் வழியில் இருப்பதாக அகஸ்டஸ் கேள்விப்பட்டபோது, அவர் மார்க் ஆண்டனியுடன் சமாதானம் செய்து கொண்டார்..[20] அவர்களின் படைகள், மொத்தம் சுமார் 19 படையணிகள், புருட்டஸ் மற்றும் காசியஸை சந்திக்க அணிவகுத்துச் சென்றது. பிலிப்பி போரில் இரு தரப்பினரும் சந்தித்தனர். முதலாவது போர் கிமு 3 அக்டோபர் 42 அன்று நடைபெற்றது. இதில் புருட்டஸ், ஆக்டேவியனின் படைகளை தோற்கடித்தார். காசியஸ் மார்க் ஆண்டனியால் தோற்கடிக்கப்பட்டார். மேலும் அவர் தற்கொலை செய்து கொண்டார். ஏனெனில் அவர் புருட்டசும் தோல்வியடைந்தார் என்று நினைத்தார்.  
இரண்டாவது போர் கிமு 42 அக்டோபர் 23 அன்று நடைபெற்றது. இப்போரில் புருட்டஸ் தோல்வி அடைந்தார். தோல்விக்குப் பிறகு, அவர் நான்கு படைகளுடன் அருகிலுள்ள மலைகளுக்கு தப்பி ஓடினார். தனது இராணுவம் தோற்கடிக்கப்பட்டதையும், தான் கைப்பற்றப்படுவதையும் அறிந்த புருட்டஸ் தற்கொலை செய்து கொண்டார்.
# கவியூர் மகாதேவர் கோயில்

, இரண்யகசிபுவைக் கொன்ற விஷ்ணுவின் அவதாரம்]]  
**கவியூர் மகாதேவர் கோயில் இந்தியாவில் கேரளா** மாநிலத்தில் பத்தனம்திட்டா மாவட்டத்தில் திருவல்லா<nowiki/>வில் கவியூர் என்னுமிடத்தில் உள்ள முக்கியமான சிவன் கோயில்களில் ஒன்றாகும்.  
இக்கோயில் திருக்கவியூர் மகாதேவர் கோயில் என்று அழைக்கப்படுகிறது. கோயிலின் மூலவர் சிவன், பார்வதி ஆவர். இருப்பினும் இங்குள்ள அனுமன் சன்னதிக்காக இந்தக் கோயில் பெயர்பெற்றது. திருவிதாங்கூர் தேவஸ்வம் வாரிய நிர்வாகத்தின் கீழ் உள்ள முக்கியமான சிறப்பு நிலை கோயில்களில் இதுவும் ஒன்றாகும்.
# கவியூர் மகாதேவர் கோயில்

## கோயில்

கவியூர் மகாதேவர் கோயில் சங்கஞ்சேரி-கவியூர் சாலையில் கவியூர் சந்திப்பில் இருந்து 200 மீட்டர் மேற்கே அமைந்துள்ளது. மூலவர் சிவன் என்றாலும், அனுமனும் முக்கியத்துவம் வாய்ந்தவராகக் கருதப்படுகிறார். திருவல்லாவில் SCS சந்திப்பில் இருந்து சுமார் ஐந்து கி.மீ. தொலைவில் உள்ளது. ஒரு சிறிய குன்றின் மீது அமைந்துள்ள இக்கோயில் 21 அகலமான படிகளைக் கொண்டுள்ளது. அதன்மூலமாக கம்பீரமான கிழக்கு கோபுரத்திற்குச் செல்லலாம். முதன்மை நுழைவாயில் வழியே சென்று நீண்ட ஆனைக்கொட்டிலை அடையலாம். கிழக்கு முற்றத்தில் கொடிமரமும், அருகில் இருபுறத்திலும் இரண்டு உயரமான விளக்குக் கம்பங்களும் உள்ளன. கோட்டை போல் அமைந்துள்ள பகுதி 2 ஏக்கர் பரப்பளவைக் கொண்டதாகும். வெளிப்புறச் சுவர் நடுத்தர உயரத்தில் உள்ளது. லேட்டரைட்டால் ஆன இச்சுவரின் மீது சமீபத்தில் சிமென்ட் பூசப்பட்டுள்ளது. வெளிப்புறச் சுவர் பல நூற்றாண்டுகள் பழமை வாய்ந்ததாகக் கருதப்படுகிறது. தெற்கு, மேற்கு பகுதிகளில் கோபுரங்கள் உள்ளன. வடக்கில் ஒரு நீண்ட ஊட்டுப்புரா அமைந்துள்ளது. வடகிழக்கு பகுதியில் அர்ச்சகர்கள் பயன்பாட்டிற்காக ஒரு குளம் உள்ளது. கோயில் வளாகத்திற்கு வெளியில் மேற்குப் பகுதியில் கீழ்த்திருக்கோயில் மகா விஷ்ணு கோயில் உள்ளது. மேற்கில் பொளச்சிரா ஏரி எனப்படுகின்ற ஒரு பெரிய ஏரி உள்ளது. ஒரு காலத்தில் இது கவியூர் கோயிலுக்கு சொந்தமானதாக இருந்தது. தற்போது மீன்வளத் துறையின் கட்டுப்பாட்டில் உள்ளது. இங்கு உள்நாட்டு மீன் விதை பண்ணை செயல்படுகிறது.
# கவியூர் மகாதேவர் கோயில்

## புராணங்கள்

கோயிலைச் சுற்றிலும் பலவிதமான புராணக்கதைகள் உள்ளன. முதல் புராணக் கதையின்படி, ராவணனை தோற்கடித்து அயோத்திக்கு திரும்பிய ராமரால் சீதை, அனுமன், சுக்ரீவன், விபீஷணன் முன்னிலையில் சிவனின் மூலவர் சிலை நிறுவப்பட்டது. ராமர், இமயமலையிலிருந்து ஒரு தெய்வீக சிவலிங்கத்தை கொண்டு வர, அனுமனைப் பணித்தார். அனுமன் இமயமலைக்குச் சென்று எங்கு தேடியும் சிலை கிடைக்காமல் போகவே, அதற்காக சிறிது நேரம் எடுத்துக்கொண்டார். சிலையை அமைக்க நல்ல நேரம் நெருங்கிய நிலையில், ராமர் உடனடியாக சிலையை அமைக்க முடிவெடுத்து, அங்கிருந்த மண்ணைக்கொண்டு ஒரு சிவலிங்கத்தை வடிவமைத்து அங்கு அமைத்தார். திரும்பி வந்த அனுமன் சிலை நிறுவப்பட்டதைக் கண்டு வருத்தமடைந்ததார். அதை அறிந்த ராமர் அனுமனிடம் அதனை அகற்றிவிட்டு, அனுமன் கொணர்ந்த திவ்யலிங்கத்தை பிரதிஷ்டை செய்யும்படி கூறினார். அனுமன் தனது அதிகபட்ச முயற்சியை மேற்கொண்டபோதிலும், முன்பு ராமர் அமைத்த சிலை அப்படியே இருந்தது. மாறாக, அதைச் சுற்றியுள்ள நிலம் நகர ஆரம்பித்து, ஒரு சிறிய குன்றினை உருவாக்கியது. அனுமன் மன்னிப்புக் கேட்டு, அவர் செய்த திவ்யப் பிரதிஷ்டைக்கு அருகில் எப்போதும் தங்குவதற்கு ராமரிடம் அனுமதி கோரினார். இதனால் கவியூர் அனுமனின் தலமாக மாறியது. இது பாரம்பரியமாக தென்னிந்தியாவின் மிக முக்கியமான அனுமான் கோவிலாகக் கருதப்படுகிறது.  
இரண்டாவது புராணக்கதை கோயில் வளாகத்திற்குள் அனுமன் சிலை அமைத்தது தொடர்பானதாகும். வில்வமங்கல முனிவர் ஒருமுறை இந்தக் கோயிலுக்குச் சென்று, வளாகத்திற்குள் நுழைந்ததும், வெளித் திருச்சுற்றின் வடகிழக்குப் பகுதியில் உள்ள பெரிய இலஞ்சி (மிமுசோப்ஸ் எலங்கி) மரத்தின் கிளையில் அமர்ந்திருக்கும் அனுமனை தரிசித்து, பின்னர் மரத்தின் உச்சியில் இருந்து இறங்கி, சிவபெருமானுக்கு அருகில் உள்ள முற்றத்தில் வசதியான நிலையில் அமரும்படி இறைவனை கேட்டுக்கொண்டார். அனுமன் தனது விருப்பத்தை ஏற்றுக்கொண்டு உள் முற்றத்தின் வடமேற்கு மூலையில் உள்ள முனிவரின் ஜப கெண்டிகையில் அமர்ந்தார். பின்னர், மகாராஜா சித்திர திருநாள் பலராம வர்மாவின் கனவில் தோன்றியதன் விளைவாக, ME 1108 (கி.பி. 1934) இல் அனுமானுக்காக ஒரு தனி சன்னதி கட்டப்பட்டது.
# கவியூர் மகாதேவர் கோயில்

## துணைத்தெய்வங்கள்

மூலவரான சிவன் திருக்கவியூரப்பன் என்று அழைக்கப்படுகிறார். சிவலிங்கம் மணல் மற்றும் தர்ப்பை புல்லால் ஆனது என்று நம்பப்படுகிறது. அருகில் அவரது மகன்களான கணபதி, சுப்ரமணியர் உள்ளனர். கருவறையின் தெற்குப் பகுதியில் தட்சிணாமூர்த்தி, கணபதி உள்ளனர். தென்மேற்கில் அய்யப்பன் கிழக்கு நோக்கி மேற்கில் மூலராஜேஸ்வரியாக பார்வதி உள்ளனர். உள் முற்றத்தின் வடமேற்கு மூலையில் உள்ள பிரதான கருவறைக்கு வெளியில் அனுமன் உள்ளார். நாலாம்பலத்திற்கு வெளியில் வடகிழக்கு புற முற்றத்தில் நாகர்கள் (நாகராஜா, நாக யட்சி), வடமேற்குப் பகுதியில் உள்ள பிரதான கோயில் வளாகத்தின் அடியில் அமைந்துள்ள கீழத்திருக்கோயிலில் நான்கு கைகளுடன் நின்ற நிலையில் மகாவிஷ்ணு ஆகியோர் உள்ளனர்.
# கவியூர் மகாதேவர் கோயில்

## வரலாறு

முக்கிய புராணத்தின் படி, இந்தக்கோயில் திரேதா யுகத்தைச் சேர்ந்ததாகக் கருதப்படுகிறது. அதன் உண்மையான கட்டுமான காலம் தெரியவில்லை. கேரள கோயில் கட்டிடக்கலைப்பாணியின் ஆரம்ப கட்டத்தை பிரதிபலிக்கும் வகையில் கோயில் உள்ளது. பல முக்கிய வரலாற்றாசிரியர்கள் அங்குள்ள இரண்டு 10 ஆம் நூற்றாண்டைச் சேர்ந்த கல்வெட்டினைக் கொண்டு கருவறையின் அடித்தளம் 10 ஆம் நூற்றாண்டின் முற்பகுதி அல்லது அதற்கு முந்தையதாக இருக்கலாம் எனக் கருதுகின்றனர்.  
ஒரு கல்வெட்டுகளில் கலி சகாப்தம் 4051 (கி.பி.951), இரண்டாவது கல்வெட்டு கலி சகாப்தம் 4052 (கி.பி.952)ஐச் சேர்ந்ததாகும். முதல் கல்வெட்டு மகிழஞ்சேரி தேவன் சென்னனால் கவியூர் சிவபெருமானுக்கு ஏக்கர் நிலம் தானமாக வழங்கியதைப் பதிவு செய்கிறது. இரண்டாவது கல்வெட்டு மாகலத்து நாராயணன் கேயவன், மங்கலத்து நாராயணன் கித்திரன் என்ற இருவர் நில தானம் செய்ததை விவரிக்கிறது. இந்தக் கல்வெட்டுகளின்படி தானமாக வழங்கப்பட்ட மொத்த நிலங்கள் 202 ஏக்கருக்கு நிகராக இருக்கும் என நம்பப்படுகிறது. இந்தக் கல்வெட்டுகள் கேரளாவில் காணப்படுகின்ற மிகப் பழமையான கல்வெட்டுகளில் ஒன்றாகும். இவை மிகப்பெரிய வரலாற்று முக்கியத்துவம் வாய்ந்தவையாகும். இக்கோயில் பத்திலத்தில் பொட்டிகள் என அழைக்கப்படும் பத்து பிராமண குடும்பங்களால் நிர்வகிக்கப்பட்டு வந்தது. 1899இல், திருவிதாங்கூர் மாநில அரசால் கையகப்படுத்தப்பட்டது.
# கவியூர் மகாதேவர் கோயில்

## கட்டடக்கலை

கேரளாவின் பழைய கட்டுமானக்கோயில்களில் இதுவும் ஒன்றாகும். கோயிலில் செப்புத்தகடுகள் வேயப்பட்ட கூரை, தங்கக் கொடி மரம், கிழக்கில் அகலமான படிகள் ஆகியவற்றைக்கொண்டு கேரளாவின் மிக அழகான கோயில்களில் ஒன்றாக விளங்குகிறது. மிக நுணுக்கமான கட்டடக்கலை இக்கோயில் வெளிப்படுத்துகிறது. கருவறை வட்ட வடிவில் 46 அடி சுற்றளவில் உள்ளது. பழங்கால அடித்தளமானது ஐந்து பகுதிகளைக் கொண்டுள்ளது. ஆரம்ப கால கட்டடக்கலைப்பாணியை அதில் காணமுடிகிறது.
# கவியூர் மகாதேவர் கோயில்

## மேலும் பார்க்கவும்

- கேரளாவின் கோவில்கள்
- பத்தனம்திட்டா மாவட்டம்
- அணிக்கட்டிலம்ம சேத்திரம்
# அணி ஒப்புமை

நேரியல் இயற்கணிதத்தில், ஆகிய இரு *n*x*n* அணிகள் **ஒத்தவை** (*similar*) எனில், பின்வரும் கட்டுப்பாட்டை நிறைவு செய்யும் ஒரு நேர்மாற்றத்தக்க அணி *n*x*n* அணி காண முடியும்:
:<math display="block">B = P^{-1} A P .</math>  
இரு வெவ்வேறு அடுக்கலங்களிலமைந்த ஒரே நேரியல் கோப்பை ஒத்த அணிகள் குறிக்கும்; ஆனது அடுக்களம் மாற்ற அணியாக இருக்கும்.  
என்ற உருமாற்றமானது அணியின் **ஒத்த உருமாற்றம்** அல்லது **இணைவு** (*similarity transformation*, *conjugation*) எனப்படும்.
# அணி ஒப்புமை

## விளக்க எடுத்துக்காட்டு

நேரியல் உருமாற்றங்களை வரையறுக்கும்போது, அடுக்கள மாற்றத்தால் ஒரு உருமாற்றைத்தை எளிதாக்கலாம் என்பதை அறியலாம். எடுத்துக்காட்டாக, இல் வரையறுக்கப்பட்ட சுழற்சியில் சுழல் அச்சானது ஆய அச்சுகளில் ஒன்றாக இல்லாவிட்டால், சுழற்சி அணியைக் காண்பது எளிதாக இருக்காது. சுழல் அச்சை -அச்சோடு பொருத்தினால் சுழற்சி அணி பின்வருமாறு அமையும்:
<math display="block">S = \begin{bmatrix}
\cos\theta & -\sin\theta & 0 \\
\sin\theta & \cos\theta & 0 \\
0 & 0 & 1
\end{bmatrix},</math>
:<math>\theta</math> - சுழற்கோணம்.  
புது ஆய அச்சுகளில் சுழற்சி உருமாற்றம் பின்வருமாறு எழுதப்படும்:
:<math display="block">y' = Sx',</math>
இதில் , இரண்டும் முறையே மூல மற்றும் உருமாற்றப்பட்ட திசையன்கள்.  
பழைய அடுக்களத்தில் உருமாற்றம் பின்வருமாறு எழுதப்படும்:
<math display="block">y = Tx,</math>
இதில் , மற்றும் உருமாற்ற அணி மூன்றும் பழைய அடுக்களத்தில் உள்ளன. அணியை எளியவடிவுக்கு மாற்றுவதற்கு அடுக்கள மாற்ற அணி பயன்படுத்தப்படுகிறது. அணியானது , இரண்டையும் முறையே <math>x' = Px,</math> <math>y' = Py</math> ஆக மாற்றுகிறது:
<math display="block">\begin{align}
& & y' &= S x' \\[1.6ex]
&\Rightarrow & P y &= S P x \\[1.6ex]
&\Rightarrow & y &= \(P^{-1} S P\) x = T x
\end{align}</math>  
:<math>T = P^{-1}SP</math>.
மூல அடுக்கள உருமாற்றமானது எளிதாகக் காணக்கூடிய மூன்று அணிகளின் பெருக்கற்பலனாக உள்ளது. மூன்று எளிய நிலைகளில் செய்யப்படுகிறது:
- புது அடுக்களத்துக்கு மாற்றல்
- எளிதாக்கப்பட்ட உருமாற்றம் செய்தல்
- மீண்டும் பழைய அடுக்களத்துக்கு மாற்றல் .
# தேவேந்திரப்பா

## ஆரம்ப கால வாழ்க்கை

தேவேந்திரப்பா கர்நாடக மாநிலம் பெல்லாரியில் உள்ள அரசிகெரேவில் பிறந்தார்.
# தேவேந்திரப்பா

## அரசியல் வாழ்க்கை

தேவேந்திரப்பா முதலில் காங்கிரசு கட்சியில் உறுப்பினராக இருந்தார். 2010 ஆம் ஆண்டில் இயகலூரில் போட்டியிட்டு தோல்வியுற்றார். 2018 ஆம் ஆண்டில் பெல்லாரி நாடாளுமன்ற உறுப்பினர் தொகுதிக்கான இடைத்தேர்தலின் போது இவர் சாத்தியமான காங்கிரசு வேட்பாளராக பெயரிடப்பட்டார். தேவேந்திரப்பா கர்நாடக அமைச்சரான இரமேசு இயார்கிகோலியின் உறவினரும் விசுவாசியுமாவர். அந்த நேரத்தில் இவர் காங்கிரசு கிளர்ச்சியாளராகவும் நெருங்கிய பாரதிய சனதா ஆதரவாளராகவும் இருந்தார். இதன் காரணமாக அவர் பாரதிய சனதா கட்சி வேட்பாளராக தேர்வு செய்யப்பட்டார், பெல்லாரி பாரதிய சனதாவின் பலமான பி சிறீராமுலுவாலும் அங்கீகரிக்கப்பட்டார். இரமேசு இயார்க்கோலியும் இவரை ஆதரித்தார். 2019 ஆம் ஆண்டு நடைபெற்ற தேர்தலில், காங்கிரசு இவரை வேட்பாளராக அங்கீகரிக்காததால் இவர் வி.எசு. உக்ரப்பாவை தோற்கடித்து, பெல்லாரி தொகுதியில் பாரதிய சனதா வேட்பாளராக வெற்றி பெற்றார்.
# முரிங்கமங்கலம் மகாதேவர் கோவில்

**முரிங்கமங்கலம் மகாதேவர் கோவில்**, இந்தியாவின் கேரள மாநிலம் பத்தனம்திட்டா மாவட்டத்தில் பத்தனம்திட்டாவிற்கு கிழக்கே உள்ள மிகப்பெரிய சிவன் கோயிலாகும். இது கொன்னி சந்திப்பில் இருந்து 1/2 கி.மீ. தொலைவில் அமைந்துள்ளது.&nbsp;1000 ஆண்டுகளுக்கு மேல் பழமையானது. இது பந்தளம் அரச குடும்பத்தைச் சேர்ந்தது.
# முரிங்கமங்கலம் மகாதேவர் கோவில்

## துணைத்தெய்வங்கள்

இக்கோயிலின் மூலவரான சிவன் கிழக்கு நோக்கி உள்ளார். இங்கு கணபதி, ஐயப்பன், நாகர்கள், கிருஷ்ணர் ஆகிய துணைத்தெய்வங்கள் உள்ளன. தொடர்ச்சியான பாகவத சப்தாகத்தைத் தொடர்ந்து அருள்வாக்கு கேட்டபின்னர் அதன் அடிப்படையில் கிருஷ்ணரின் சன்னதி சேர்க்கப்பட்டது.
# சர்தாஜ் சிங் (அரசியல்வாதி)

**சர்தாஜ் சிங் சத்வால்** (*Sartaj Singh Chhatwal*) (26 மே 1940 - 12 அக்டோபர் 2023) ஓர் இந்திய அரசியல்வாதி ஆவார், இவர் மத்திய பிரதேச அரசாங்கத்தில் பொதுப்பணித்துறை அமைச்சராகப் பணியாற்றினார். 2004-ஆம் ஆண்டில் இந்திய மக்களவை உறுப்பினராக இருந்தார். இவர் நான்கு முறை மத்தியப் பிரதேசத்தின் நர்மதாபுரம் தொகுதியை பிரதிநிதித்துவப்படுத்தினார். சர்தாஜ் சிங் நீண்டகால பாரதிய ஜனதா கட்சி உறுப்பினராக இருந்தார் மற்றும் மத்திய பிரதேச மாநில அரசாங்கத்தில் அமைச்சராகவும் பணியாற்றினார். ஆனால், 8 நவம்பர் 2018 அன்று, இவருக்கு சட்டமன்றத் தேர்தலில் போட்டியிட வாய்ப்பு மறுக்கப்பட்டதால் போட்டியாளரான இந்திய தேசிய காங்கிரசு கட்சியில் சேர்ந்தார். இவர் 16 மே 1996 முதல் சூன் 1, 1996 வரை மத்திய அமைச்சரவையில் சுகாதாரம் மற்றும் குடும்ப நலத்துறை அமைச்சராகவும் பணியாற்றினார்  
சர்தாஜ் சிங் தனது 83வது வயதில் 12 அக்டோபர் 2023 அன்று போபாலில் இறந்தார்
# வலியகோயிக்கல் கோயில்

**வலியகோயிக்கல் கோயில்** இந்தியாவில் கேரளா மாநிலம் பத்தனம்திட்டா மாவட்டத்தில் பந்தளத்தில் உள்ள, பந்தளம் அரச குடும்பத்தின் குடும்பக் கோயிலாகும். இது பந்தளம் அரண்மனை வளாகத்தில் அமைந்துள்ளது.
# வலியகோயிக்கல் கோயில்

## மூலவர்

இக்கோயிலின் மூலவர் ஐயப்பன் ஆவார். சபரிமலை<nowiki/>யை நோக்கி திருவாபரணம் எனப்படுகின்ற புனித ஆபரணங்கள் ஊர்வலமாக ஒவ்வொரு ஆண்டும் மகரவிளக்கு திருவிழாவை முன்னிட்டு வலியகோயிக்கல் கோயிலில் இருந்து தொடங்குகிறது. இந்தக் கோயிலுக்கு ஆண்டுதோறும் மகரவிளக்கு பண்டிகைக் காலங்களில் லட்சக்கணக்கான பக்தர்கள் வந்து செல்கின்றனர்.
# வலியகோயிக்கல் கோயில்

## மேலும் பார்க்கவும்

- பந்தளம்
- அய்யப்பன்
- சபரிமலை
- திருவாபரணம்
- பந்தளம் அரண்மனை
- கேரளாவின் கோயில்கள்
# அம்ரேலி சட்டமன்றத் தொகுதி

*அம்ரேலி சட்டமன்றத் தொகுதி* (தொகுதி வரிசை எண்:95) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அம்ரேலி மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த *கௌசிக் வேகரியா* ஆவார்.
# அம்ரேலி சட்டமன்றத் தொகுதி

## சட்டமன்ற உறுப்பினர்கள்

**கடந்த தேர்தல்களில் வெற்றி பெற்றவர்கள் விவரம்**  
| தேர்தல் | சட்டமன்ற உறுப்பினரின் பெயர் | கட்சி |
| --- | --- | --- |
| 2017 | பரேஷ் தனானி | இந்திய தேசிய காங்கிரஸ் |
| 2022 | கௌசிக் வேகரியா | பாரதிய ஜனதா கட்சி |
# மாண்ட்வி, கட்ச் சட்டமன்றத் தொகுதி

**மாண்ட்வி, கட்ச் சட்டமன்றத் தொகுதி** (தொகுதி வரிசை எண்:02) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி கச்சு மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த *அனிருத் டேவ்* ஆவார்.
# மாண்ட்வி, கட்ச் சட்டமன்றத் தொகுதி

## சட்டமன்ற உறுப்பினர்கள்

**கடந்த தேர்தல்களில் வெற்றி பெற்றவர்கள் விவரம்**  
| தேர்தல் | சட்டமன்ற உறுப்பினரின் பெயர் | கட்சி |
| --- | --- | --- |
| 2012 | வீரேந்திரசிங் ஜடேஜா | பாரதிய ஜனதா கட்சி |
| 2017 | தாராசந்த் சேடா |  |
| 2022 | அனிருத் டேவ் | } |
# புஜ் சட்டமன்றத் தொகுதி

*புஜ் சட்டமன்றத் தொகுதி* (தொகுதி வரிசை எண்:03) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி கச்சு மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த *கேசுபாய் ஷிவ்தாஸ் பேட்* ஆவார்.
# புஜ் சட்டமன்றத் தொகுதி

## சட்டமன்ற உறுப்பினர்கள்

**கடந்த தேர்தல்களில் வெற்றி பெற்றவர்கள் விவரம்**  
| தேர்தல் | சட்டமன்ற உறுப்பினரின் பெயர் | கட்சி |
| --- | --- | --- |
| 2012 | டாக்டர் நிமாபென் ஆச்சார்யா | பாரதிய ஜனதா கட்சி |
| 2017 |  |  |
| 2022 | கேசுபாய் ஷிவ்தாஸ் பேட் | } |
# அஞ்சார் சட்டமன்றத் தொகுதி

*அஞ்சார் சட்டமன்றத் தொகுதி* (தொகுதி வரிசை எண்:04) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி கச்சு மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த *திரிகம் சாங்கா* ஆவார்.
# அஞ்சார் சட்டமன்றத் தொகுதி

## சட்டமன்ற உறுப்பினர்கள்

**கடந்த தேர்தல்களில் வெற்றி பெற்றவர்கள் விவரம்**  
| தேர்தல் | சட்டமன்ற உறுப்பினரின் பெயர் | கட்சி |
| --- | --- | --- |
| 2012 | வாசன்பாய் அஹிர் | பாரதிய ஜனதா கட்சி |
| 2017 |  |  |
| 2022 | திரிகம் சாங்கா | } |
# கோடியல்

**கோடியல்** (*Kodiyal*) இந்தியாவின் கர்நாடக மாநிலத்தில் உள்ள ஆவேரி மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும்.
# கோடியல்

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கோடியலின் மக்கள் தொகை 6726 ஆகும். இம்மக்கள் தொகையில் ஆண்கள் 52% மற்றும் பெண்கள் 48% ஆக இருந்தனர்.கோடியலின் சராசரி கல்வியறிவு விகிதம் 72% ஆகும், இது தேசிய சராசரியான 59.5% என்பதை விட அதிகம். ஆண்களின் கல்வியறிவு 79%, பெண்களின் கல்வியறிவு 66%. என கணக்கிடப்பட்டது. கோடியலின் 12% மக்கள் 6 வயதுக்குட்பட்ட குழந்தைகளாவர்.
# நரேந்திர சந்திர தேப்வர்மா

**நரேந்திர சந்திர தேப்வர்மா** (28 ஆகத்து 1942 - 1 சனவரி 2023) திரிபுராவின் பழங்குடி மக்கள் முன்னணியின் தலைவராகவும், அகர்தலாவின் அகில இந்திய வானொலியின் இயக்குநராகவும் இருந்த ஒரு இந்திய அரசியல்வாதி ஆவார். இவர் திரிபுராவைச் சேர்ந்தவர்.  
2018 திரிபுரா சட்டப் பேரவைத் தேர்தலில் தேப்வர்மா தனது கட்சியை பாரதிய ஜனதா கட்சியுடன் கூட்டணி அமைத்து மொத்த வாக்குகளில் 7.5% பெற்ற 9-இல் 8 இடங்களை வென்றார்.
# நரேந்திர சந்திர தேப்வர்மா

## இறப்பு

தேப்வர்மா 1 சனவரி 2023 அன்று அகர்தலா மருத்துவமனையில் தனது 80 வயதில் பாரிய பெருமூளை பக்கவாதத்தால் பாதிக்கப்பட்டு இறந்தார்.
# புது தில்லி பன்னாட்டு நடுவர் மையம்

**இந்தியப் பன்னாட்டு நடுவர் மையம்** (New Delhi International Arbitration Centre) இந்தியாவில் செயல்படும் ஒரு தன்னாட்சி நிறுவனமாகும். முன்னதாக இது புது தில்லி பன்னாட்டு நடுவர் மையம் என்ற பெயரால் அறியப்பட்டது. சமாதானப் பேச்சு, இணக்குவித்தல் , மற்றும் உடன்பாட்டு நடவடிக்கைகளை மேற்கொள்ள இந்நிறுவனம் அமைக்கப்பட்டது. 2019 ஆம் ஆண்டில் நிறுவப்பட்ட இந்நிறுவனம் நாடாளுமன்ற சட்டத்தின் மூலம் தேசிய முக்கியத்துவம் வாய்ந்த நிறுவனமாக அறிவிக்கப்பட்டது.
# தர்சிவா சட்டமன்றத் தொகுதி

**தர்சிவா** (*Dharsiwa*) என்பது இந்தியாவின் சத்தீசுகர் மாநிலத்தின் 90 சட்டமன்றத் தொகுதிகளில் ஒன்றாகும். 2008 இல் ராய்ப்பூர் நகர சட்டமன்றத் தொகுதி ஒழிப்பிற்குப் பிறகு இந்தத் தொகுதி உருவாக்கப்பட்டது. இது ராய்ப்பூர் மாவட்டத்தில் உள்ளது.  
இந்திய தேசிய காங்கிரசின் அனிதா யோகேந்திர சர்மா 2018 ஆம் ஆண்டு மாநிலத்தில் நடைபெற்ற சட்டமன்றத் தேர்தலில் இந்தத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இது ராய்ப்பூர் மக்களவைத் தொகுதியின் ஒரு பகுதியாகும்.
# உப்பல் சட்டமன்றத் தொகுதி

**உப்பல் சட்டமன்றத் தொகுதி** (*Uppal Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். இது மல்காஜ்கிரி மக்களவைத் தொகுதியின் ஒரு பகுதியான ரங்கா ரெட்டி திவுத் பகுதியில் உள்ள 14 தொகுதிகளில் ஒன்றாகும். பெருநகர ஐதராபாத்து மாநகராட்சியின் 24 தொகுதிகளில் இதுவும் ஒன்று.  
2014 தெலங்காணா சட்டசபைத் தேர்தலில் பாரதிய ஜனதா கட்சியின் என். வி. எஸ். எஸ். பிரபாகர் வெற்றி பெற்றார். 2018ஆம் ஆண்டு நடைபெற்ற தேர்தலில் பாரத் இராட்டிர சமிதி கட்சியின் பெத்தி சுபாசு ரெட்டி தொகுதியின் சட்டமன்ற உறுப்பினராகத் தேர்ந்தெடுக்கப்பட்டார்.
# உப்பல் சட்டமன்றத் தொகுதி

## கண்ணோட்டம்

இச்சட்டமன்றத் தொகுதி தற்போது பின்வரும் உள்ளாட்சிகளைக் கொண்டுள்ளது.
# உப்பல் சட்டமன்றத் தொகுதி

## சட்டமன்ற உறுப்பினர்கள்

| பதவிக் காலம் | சட்டமன்ற உறுப்பினர் | கட்சி |  |
| --- | --- | --- | --- |
| 2009-14 | பண்டாரி ராஜி ரெட்டி | இந்திய தேசிய காங்கிரசு |  |
| 2014-18 | என். வி. எஸ். எஸ்.பிரபாகர் | பாரதிய ஜனதா கட்சி |  |
| 2018-முதல் | பெத்தி சுபாசு ரெட்டி | பாரத் இராட்டிர சமிதி | } |
# உப்பல் சட்டமன்றத் தொகுதி

## மேலும் பார்க்கவும்

- உப்பல்
- தெலங்காணா சட்டப் பேரவையின் தொகுதிகளின் பட்டியல்
# ஜாதவேதா

**ஜாதவேதம்** என்ற வேத சமசுகிருதச் சொல்லானது வேதகால நெருப்புக் கடவுளான அக்னியின் ஒரு குறிப்பிட்ட வடிவம்/பெயர்ச்சொல் ஆகும்.
# ஜாதவேதா

## விளக்கம்

வேத காலத்தின் பிற்பகுதியில் தோன்றிய (ஆனால் ஏற்கனவே ரிக்வேதத்தில் குறிப்பிடப்பட்டுள்ள) ஒரு பாரம்பரியத்தில், அக்னிக்கு மூன்று வடிவங்கள் உள்ளன: ஒரு விண்வெளி வடிவம் (சூரியன் மற்றும் நட்சத்திரங்களின் நெருப்பு), ஒரு காற்று வெளி வடிவம் (மின்னல் மற்றும் தாவரங்களின் உயிர் சக்தி என்று அழைக்கப்படுகிறது. 'நீரின் குழந்தை/கரு'), மற்றும் ஒரு நிலவியல் வடிவம் (எ.கா. வழிபாட்டில் உள்ள பலிபீட நெருப்பு). இந்த திட்டத்தில், ஜாதவேதம் (நிறைய பெயர்ச்சொல்) நிலப்பரப்பில் காணப்படும் நெருப்புகளின் வகைப்பாட்டைக் குறிக்கிறது (அதாவது அடுப்பு நெருப்பு, சூளை நெருப்பு மற்றும் பல). எனினும் இது குறிப்பாக *ஜாதவேதமாக* அக்னியை பலிபீட நெருப்பைக் குறிக்கிறது.  
பலிபீட நெருப்பு போன்ற அந்த அம்சத்தில், அக்னி-ஜாதவேதம் அவரது வழிபாட்டாளர்கள் அனைத்து இருப்பு ( *ஜாதா* ) பற்றிய அறிவு / ஞானம் / புரிதல் ( *வேதம்* ) பெறுவதற்கான வழிமுறையாக உணரப்பட்டது. ஒரு நீட்டிக்கப்பட்ட பொருளில், பலிபீட நெருப்பு/அக்னி-ஜாதவேதம் வேதங்களைத் தோற்றுவித்த உத்வேகத்தின் அடித்தளம் என்றும் உணரப்பட்டது.  
இந்த வார்த்தையின் துல்லியமான உணர்வு மிக ஆரம்பத்திலேயே தொலைந்துவிட்டதாகத் தோன்றுகிறது, மேலும், பிற்கால வேதங்கள் மற்றும் பிராமணர்களின் வர்ணனைகளில் ஜாதவேதங்களின் தன்மை பற்றிய பல ஊகங்கள் உள்ளன. இந்த வார்த்தை ஐந்து வழிகளில் விளக்கப்பட்டுள்ளது: (1) உருவாக்கப்பட்ட அனைத்து உயிரினங்களையும் அறிவது; (2) அனைத்து உயிரினங்களையும் அல்லது இருக்கும் அனைத்தையும் உடைமையாக்கிக் கொள்வது; (3) உருவாக்கப்பட்ட உயிரினங்களால் அறியப்படுகிறது; (4) *வேதங்களை* உடைமையாக்குதல், செல்வங்கள்; (5.) *வேதங்களை* வைத்திருத்தல், ஞானம். இன்னும் கூடுதலான வழித்தோன்றல்கள் மற்றும் விளக்கங்கள் பிராமணங்களில் காணப்படுகின்றன.  
வேதத்திற்குப் பிந்தைய இலக்கியங்களில், இந்த வார்த்தை சிவனின் அடைமொழியாகவும் பயன்படுத்தப்படுகிறது.  
பிரம்ம புராணத்தின் படி, ஜாதவேதா சடங்கு பிரசாதம் செய்த அக்னியின் சகோதரராகவும் குறிப்பிடப்படுகிறது.
# அண்டை அணி

கோட்டுருவியல் மற்றும் கணினியியலில் **அண்டை அணி** (*adjacency matrix*) என்பது ஒரு முடிவுறு கோட்டுருவைக் குறிக்கும் சதுர அணியாகும். அண்டை அணியின் உறுப்புகள் அக்கோட்டுருவின் ஒவ்வொரு சோடி கணுக்களும் அடுத்தடுத்து அமைந்துள்ளனவா இல்லையா என்பதைக் காட்டுகின்றன.  
சிறப்புவகை முடிவுறு கோட்டுருவின் அண்டை அணியானது, மூலைவிட்ட உறுப்புகளை பூச்சியமாகக் கொண்ட (0,1)-அணியாகும். கோட்டுருவின் விளிம்புகள் அனைத்தும் இருதிசைகொண்டதாக இருந்தால், அக்கோட்டுருவின் அண்டை அணி, சமச்சீர் அணியாகும். நிறப்பிரிகை கோட்டுரு கோட்பாட்டில், ஒரு கோட்டுருவுக்கும் அதன் அண்டை அணியின் ஐகென் திசையன்கள் மற்றும் ஐகென் மதிப்புகளுக்கு இடைப்பட்ட தொடர்புகள் குறித்த ஆய்வு இடம்பெறுகிறது.  
ஒரு கோட்டுருவின் அண்டை அணியானது, அக்கோட்டுருவின் படுகை அணியிலிருந்தும் அடுக்கெண் அணியிலிருந்தும் வேறுபட்டது. படுகை அணியின் உறுப்புகள், கோட்டுருவின் கணு-விளிம்பு சோடி ஒவ்வொன்றும் இணைப்புடையதா இல்லையா என்பதைக் காட்டுகின்றன. அடுக்கெண் அணியின் உறுப்புகள் கோட்டுருவின் ஒவ்வொரு கணுவின் அடுக்கெண்ணைப் பற்றிய விவரத்தைத் தருகின்றன.
# அண்டை அணி

## வரையறை

ஒரு எளிய கோட்டுருவின் முனைகளின் கணம் எனில், அதன் அண்டை அணி, என்ற சதுர அணியாக குறிக்கப்படுகிறது. கோட்டுருவின் முனையிலிருந்து, முனைக்கு செல்லும் விளிம்பு இருந்தால் அண்டை அணியின் உறுப்பான இன் மதிப்பு '1' ஆகவும், விளிம்பு இல்லை என்றால் '0' ஆகவும் இருக்கும். எளிய கோட்டுருக்களில் கண்ணிகள் கிடையாதென்பதால், ஒரே முனையிலிருந்து அதே முனைக்குச் செல்லும் விளிம்புகள் (கண்ணி) இருக்காது. எனவே எளிய கோட்டுருவின் அண்டை அணியின் மூலைவிட்ட உறுப்புகளெல்லாம் பூச்சியமாக இருக்கும். சில சமயங்களில் இயற்கணிதக் கோட்டுருவியல் கோட்பாட்டில், அண்டை அணியின் பூச்சியமற்ற உறுப்புகள் மாறிகளாக இருக்கும். பல்கோட்டுருக்களுக்கும் கண்ணிகளுடைய கோட்டுருக்களுக்கும் அண்டை அணியை வரையறை செய்யலாம். இத்தகைய அண்டை அணிகளின் மூலைவிட்ட உறுப்புகள் பூச்சியமற்றவையாக இருக்கும். திசையிட்ட கோட்டுருக்களில் ஒவ்வொரு கண்ணியும் ஒரு விளிம்பாகவும், திசையிடா கோட்டுருக்களில் ஒவ்வொரு கண்ணியும் இரு விளிம்புகளாகவும்
கொள்ளப்படுகின்றன.
# அண்டை அணி

## எடுத்துக்காட்டுகள்

### திசையில்லா கோட்டுருக்கள்

ஒவ்வொரு விளிம்புக்கும் அண்டை அணியில் அதற்குரிய அறையில் எண் '1' உம், ஒவ்வொரு கண்ணிக்கும் எண் '2' உம் இடப்படுகின்றன.  
**<math>\begin{pmatrix}
2 & 1 & 0 & 0 & 1 & 0\\
1 & 0 & 1 & 0 & 1 & 0\\
0 & 1 & 0 & 1 & 0 & 0\\
0 & 0 & 1 & 0 & 1 & 1\\
1 & 1 & 0 & 1 & 0 & 0\\
0 & 0 & 0 & 1 & 0 & 0
\end{pmatrix}</math>  
Coordinates are 1–6.**  
| நௌரு கோட்டுரு | Coordinates are 0–23.  
White fields are zeros, colored fields are ones. | } |
| --- | --- | --- |
# அண்டை அணி

## எடுத்துக்காட்டுகள்

### திசையுள்ள கோட்டுருக்கள்

திசையுள்ள கோட்டுருக்களின் அண்டை அணி சமச்சீர்மையற்றதாக இருக்கக்கூடும்.  
திசையுள்ள கோட்டுருக்களின் அண்டை அணி கீழ்வருமாறு வரையறுக்கப்படுகிறது:
- பூச்சியமற்ற உறுப்பானது முனை இலிருந்து, முனை க்கு விளிம்பு உள்ளதைக் குறிக்கும்.
:(அல்லது)
1. இலிருந்து விளிம்பு உள்ளதைக் குறிக்கும்.  
முந்தைய வரையறை கோட்டுரு கோட்பாடு, சமுதாயவியல், அரசியல் அறிவியல், பொருளியியல், உளவியல் போன்ற பிரிவுகளில் பயன்படுத்தப்படுகிறது.  
பிந்தைய வரையறை, பிற பயன்பாட்டு அறிவியலில் பயன்படுத்தப்படுகிறது.  
| S<sub>4</sub> இன் திசையுள்ள கெய்லி கோட்டுரு | Coordinates are 0–23.  
திசையுள்ள கோட்டுருவின் அண்டை அணி, சமச்சீரானதாக இருக்க வேண்டியதில்லை. | } |
| --- | --- | --- |
# நரசபூர் சட்டமன்றத் தொகுதி

**நரசபூர் சட்டமன்றத் தொகுதி** (*Narsapur Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதி ஆகும். இது மேடக் மாவட்டத்தில் உள்ள 10 தொகுதிகளில் ஒன்றாகும். இது மெதக் மக்களவைத் தொகுதியின் ஒரு பகுதியாகும்.  
பாரத் இராட்டிர சமிதியைச் சேர்ந்த சிலுமுலா மதன் ரெட்டி 2014-ம் ஆண்டு முதல் இத்தொகுதியின் சட்டமன்ற உறுப்பினராக உள்ளார்.
# நரசபூர் சட்டமன்றத் தொகுதி

## மண்டலங்கள்

சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:
| நர்சாபூர் | மேடக் |  |
| --- | --- | --- |
| குல்ச்சரம் |  |  |
| யெல்துர்த்தி |  |  |
| சிவம்பேட்டை |  |  |
| கவுடிபள்ளே |  |  |
| ஹத்னூரா | சங்காரெட்டி |  |
| சிலிப்செட் | மேடக் | } |
# நரசபூர் சட்டமன்றத் தொகுதி

## சட்டமன்ற உறுப்பினர்கள்

நரசபூரை பிரதிநிதித்துவப்படுத்திய சட்டமன்ற உறுப்பினர்கள்.
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1978 | சில்லுமுல விதால் ரெட்டி | இந்திய பொதுவுடமைக் கட்சி |
| 1983 | கொளதி ஜகநாத் ராவ் | இந்திய தேசிய காங்கிரசு |
| 1985 | சில்லுமுல விதால் ரெட்டி | இந்திய பொதுவுடமைக் கட்சி |
| 1989 |  |  |
| 1994 |  |  |
| 1999 | வாகிட்டி சுனிதா லட்சும ரெட்டி | இந்திய தேசிய காங்கிரசு |
| 2004 |  |  |
| 2009 |  |  |
| 2014 | சிலுமுல மதன் ரெட்டி | பாரத் இராட்டிர சமிதி |
| 2018 |  |  |
# நரசபூர் சட்டமன்றத் தொகுதி

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
# மடிவாரு விமான நிலையம்

**மடிவாரு விமான நிலையம்** (*Madivaru Airport*) என்பது மாலைத்தீவின் லாவியானி அடோல், மடிவாருவில் உள்ள ஒரு விமான நிலையமாகும்.  
இந்தத் தீவு முன்பு இராணுவப் பயிற்சிக்காக பயன்படுத்தப்பட்டது. மே 2018- இல் அரசாங்கம் குரேடு ஹோல்டிங்ஸ் நிறுவனத்துடன் ( குரேடு தீவின் டெவலப்பர்) விமான நிலையத்தை உருவாக்க ஒப்பந்தம் செய்தது. இத்திட்டத்திற்கு மூன்று ஹெக்டேர் நிலத்தை மீட்டெடுக்க வேண்டியிருந்தது. பெய்ஜிங் அர்பன் கன்ஸ்ட்ரக்ஷன் குரூப் (BUCG) கட்டுமான ஒப்பந்ததாரர் ஆவார்.  
இது ஐலண்ட் ஏவியேஷன் சர்வீசஸ் லிமிடெட் (IASL) குழுமத்தால் இயக்கப்படுகிறது.
# வெண்வயிற்று விசிறிவால்

**வெண்வயிற்று விசிறிவால்** (*White-bellied fantail*)(*ரைபிதுரா யூரியுரா*) என்பது ரைபிதுரிடே குடும்பத்தில் உள்ள ஒரு பறவை சிற்றினம் ஆகும்.  
இது சாவகம் தீவில் மட்டுமே காணப்படும் அகணிய உயிரி. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# பயக் விசிறிவால்

**பயக் விசிறிவால்** (*Biak fantail*)(*ரைபிதுரா கோர்டென்சிசு*) என்பது ரைபிதுரிடே குடும்பத்தில் உள்ள ஒரு பறவை சிற்றினம் ஆகும். இது பயக்கில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். மிதவெப்பமண்டல அல்லது வெப்பமண்டல சதுப்பு நிலக் காடுகள் ஆகும். இது முன்னர் வடக்கு விசிறிவால் (*ரைபிதுரா ரூபிவெண்ட்ரிசு*) துணையினமாகக் கருதப்பட்டது. ஆனால் 2021-ல் பன்னாட்டு பறவையியலாளர்கள் சங்கம் ஒரு தனிச்சிற்றினமாக பிரிக்கப்பட்டது.
# மனுசு விசிறிவால்

**மனுசு விசிறிவால்** (*Manus fantail*)(*ரைபிதுரா செமிரூப்ரா*) என்பது ரைபிதுரிடே குடும்பத்தில் உள்ள ஒரு பறவை சிற்றினம் ஆகும். இது பப்புவா நியூ கினியாவின் ஆட்மிரால்டி தீவுகளில் மட்டுமே காணப்படும் அகணிய உயிரி. அட்மிரால்டி தீவுகளில் உள்ள மரங்கள் நிறைந்த வாழ்விடங்களில் இவை காணப்படுகிறது. இவை மிகவும் சிறிய, நீண்ட வால் பறவை. பிரகாசமான செம்பழுப்பு தலை, முதுகு மற்றும் பிட்டத்துடன் கூடியது.
# டி. கோவிந்த மேனன்

**தோட்டக்காட்டு கோவிந்த மேனன்** (29 ஆகஸ்ட் 1823) ஒரு இந்திய அரசு ஊழியர் மற்றும் நிர்வாகி ஆவார், இவர் 1879 முதல் 1890 வரை கொச்சி இராச்சியத்தின் திவானாக பணியாற்றினார். இவர் தோ. சங்குன்னி மேனனின் தம்பி ஆவார். கொச்சி மற்றும் திருவிதாங்கூர் ராஜ்ஜியங்களுக்கு இடையேயான எல்லைக் குடியேற்றம் இவருடைய காலத்தில்தான் இருந்தது.
# எஃப். ஆல்பர்ட் காட்டன்

## தொடக்க கால வாழ்க்கை மற்றும் கல்வி

எஃப் ஆல்பர்ட் காட்டன், ஏப்ரல் 9, 1930 அன்று பென்சில்வேனியாவின் பிலடெல்பியாவில் பிறந்தார். ஃபிலடெல்பியாவில் உள்ள ட்ரெக்செல் பல்கலைக்கழகம் மற்றும் பின்னர் டெம்பிள் பல்கலைக்கழகம் ஆகியவற்றில் சேருவதற்கு முன்பு இவர் உள்ளூர் பொதுப் பள்ளிகளில் பயின்றார். 1951-ஆம் ஆண்டில் டெம்பிள் பல்கலையில் தனது இளங்கலைப் பட்டம் பெற்ற பிறகு, காட்டன் ஆர்வர்டு பல்கலைக்கழகத்தில் சர் ஜெஃப்ரி வில்கின்சன் 1955 ஆம் ஆண்டில் இவர் முனைவர் பட்டம் பெற்றார்.
# எஃப். ஆல்பர்ட் காட்டன்

## தொழில்

ஆர்வர்டு பல்கலைக்கழகத்தில் பட்டம் பெற்றதைத் தொடர்ந்து, காட்டன் மாசசூசெட்ஸ் தொழில்நுட்பக் கழகத்தில் (எம்ஐடி) கற்பிக்கத் தொடங்கினார். 1961 ஆம் ஆண்டில், 31 வயதில், இந்நிறுவனத்தில் முழுமையான தகுதியுடன் பேராசிரியர் பதவியைப் பெற்ற இளைய நபர் ஆனார். இவரது பணி மின்னணு கட்டமைப்பு மற்றும் வேதித் தொகுப்பு இரண்டையும் வலியுறுத்தியது. இரீனியம் ஆலைடுகள் மீதான ஆராய்ச்சியில் தொடங்கி, இடைநிலை உலோக அணுக்களுக்கு இடையே பல்பிணைப்பு பற்றிய ஆய்வுக்கு இவர் முன்னோடியாக இருந்தார், மேலும் 1964-ஆம் ஆண்டில் அயனியில் நாற்பிணைப்பைக் கண்டறிந்தார். இவரது பணி விரைவில் மற்ற உலோக-உலோக பிணைப்பினங்கள் மீது கவனம் செலுத்தியது, குரோமியம்(II) அசிடேட்டின் கட்டமைப்பை தெளிவுபடுத்தியது.  
உலோக அணைவுகளின் விரிவான வேதியியலை தெளிவுபடுத்துவதற்கான ஒரு கருவியாக ஒற்றைப் படிக எக்சு கதிர் விளிம்பு விளைவுகளின் ஆரம்பகால ஆதரவாளராக இருந்தார்.  
1962 ஆம் ஆண்டில் அவர் ஸ்டேஃபைலோகோகல் நியூக்ளியேசு நொதியின் படிக அமைப்பை ஆராயும் பணியை மேற்கொண்டார். 1969-ஆம் ஆண்டில் 2Å தெளிவுத்திறனுக்கு தீர்வு காணப்பட்டு, 1971-ஆம் ஆண்டில் வெளியிடப்பட்டது. இந்தக் கட்டமைப்புகள் புரத தரவு வங்கியில் (PDB குறியீடு 1SNS) முதல் டஜன் புரதப் படிகங்களில் ஒன்றாக வைப்பு செய்யப்பட்டது.  
1972- ஆம் ஆண்டில்காட்டன் டெக்சாஸ் ஏ&எம் பல்கலைக்கழகத்திற்கு ராபர்ட் ஏ. வெல்ச் வேதியியல் பேராசிரியராக மாறினார். அடுத்த ஆண்டு அவர் டோஹெர்டி-வெல்ச் வேதியியல் பேராசிரியராக நியமிக்கப்பட்டார். பல்கலைக்கழகத்தின் மூலக்கூறு அமைப்பு மற்றும் பிணைப்புக்கான ஆய்வகத்தின் இயக்குநராகவும் பணியாற்றினார்.
# எஃப். ஆல்பர்ட் காட்டன்

## இறப்பு

2007 ஆம் ஆண்டு பிப்ரவரி 20 ஆம் தேதி, டெக்சாஸில் உள்ள காலேஜ் ஸ்டேஷனில், அக்டோபர் 2006 இல் விழுந்ததில் தலையில் ஏற்பட்ட காயத்தின் சிக்கல்களால் இவர் இறந்தார். இவர் 1959-ஆம் ஆண்டில் திருமணம் செய்து கொண்ட இவரது மனைவி, முன்னாள் டயான் டோர்னேச்சர் மற்றும் அவர்களது இரண்டு மகள்கள், ஜெனிஃபர் மற்றும் ஜேன் ஆகியோருடன் இருந்தார்.
# ஸ்வஸ்திகா முகர்ஜி

**ஸ்வஸ்திகா முகர்ஜி** (Swastika Mukherjee, , பிறப்பு: திசம்பர் 13, 1979) என்பவர் ஓர் இந்திய வங்காள நடிகை ஆவார். இவர் முக்கியமாக வங்காளம், இந்தி மொழி திரைப்படங்களிலும் தொலைக்காட்சிகளிலும் நடிக்கிறார். இவர் நடிகர் சந்து முகோபாத்யாயின் மகள் ஆவார்.  
முகர்ஜி வங்காள தொலைக்காட்சித் தொடரான *தேவதாசி* மூலம் நடிப்புலகில் அறிமுகமானார். அதன் பின்னர், *ஹேமந்தர் பாக்கி* (2001) மூலம் திரைப்படத்துறையில் அறிமுகமானார். இவரது முதல் முன்னணிப் பாத்திரத்தை *மஸ்தான்* (2004) திரைப்படத்தில் நடித்தார். *மும்பை கட்டிங்* (2008) திரைப்படம் மூலம் இந்தித் திரைப்படத்துறையில் அறிமுகமானார்.
# ஸ்வஸ்திகா முகர்ஜி

## ஆரம்ப கால வாழ்க்கை

தனது குழந்தைப் பருவத்தில் எளிமையான வாழ்க்கையை வாழ்ந்தார். *மேரி பாபின்ஸ்*, *த சவுண்ட் ஆப் மியூசிக்*, *சிட்டி சிட்டி பேங் பேங்* ஆகியவை இவருக்கு மிகவும் பிடித்த திரைப்படங்களாகும். கொல்கத்தாவின் கார்மல் பள்ளி, புனித தெரசாஸ் மேல்நிலைப் பள்ளி மற்றும் கோகலே நினைவுப் பள்ளி ஆகிய பள்ளிகளில் இவர் கல்வி கற்றார்.
# யோகேந்திர மக்வானா

**யோகேந்திர மக்வானா**
(*Yogendra Makwana*)(பிறப்பு 1933) ஒரு இந்திய அரசியல்வாதி ஆவார். இவர் இந்தியாவின் முன்னாள் மத்திய அமைச்சராக இருந்தார். இவர் 1973 ஆம் ஆண்டு முதல் 1988 ஆம் ஆண்டு வரை குஜராத் மாநிலத்தில் இருந்து தேர்ந்தெடுக்கப்பட்ட மாநிலங்களவை உறுப்பினராக இருந்தார். இந்தியத் திட்டக் கமிசனின் உறுப்பினராக இருந்த இவர், 2008 ஆம் ஆண்டில் இந்திய தேசிய காங்கிரசிலிருந்து பிரிந்து தேசிய பகுசன் காங்கிரசை நிறுவினார்.